CELEX: 62008CA0077
Language: et
Date: 2009-03-19 00:00:00
Title: Kohtuasi C-77/08: Euroopa Kohtu (neljas koda) 19. märtsi 2009 . aasta otsus (Unabhängiger Finanzsenat, Außenstelle Graz (Austria) eelotsusetaotlus) — Dachsberger & Söhne GmbH versus Zollamt Salzburg, Erstattungen (Eksporditoetus — Diferentseeritud toetus — Taotluse esitamise hetk — Ekspordideklaratsioon — Tõendite puudumine sihtriigis tarbimiseks ringlusse lubamisega seotud formaalsuste täitmise kohta — Sanktsioon)

16.5.2009   
            
            
               ET
            
            
               Euroopa Liidu Teataja
            
            
               C 113/10
            
         Euroopa Kohtu (neljas koda) 19. märtsi 2009. aasta otsus (Unabhängiger Finanzsenat, Außenstelle Graz (Austria) eelotsusetaotlus) — Dachsberger & Söhne GmbH versus Zollamt Salzburg, Erstattungen
   (Kohtuasi C-77/08) (1)
   
   (Eksporditoetus - Diferentseeritud toetus - Taotluse esitamise hetk - Ekspordideklaratsioon - Tõendite puudumine sihtriigis tarbimiseks ringlusse lubamisega seotud formaalsuste täitmise kohta - Sanktsioon)
   2009/C 113/19
   Kohtumenetluse keel: saksa
   
      Eelotsusetaotluse esitanud kohus
   
   Unabhängiger Finanzsenat, Außenstelle Graz
   
      Põhikohtuasja pooled
   
   
      Hageja: Dachsberger & Söhne GmbH
   
      Kostja: Zollamt Salzburg, Erstattungen
   
      Kohtuasja ese
   
   Eelotsusetaotlus — Unabhängiger Finanzsenat, Außenstelle Graz — Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), muudetud komisjoni 2. detsembri 1994. aasta määrusega (EÜ) nr 2945/94, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muutmiseks seoses sanktsioonide ja alusetult makstud summade tagasinõudmisega (EÜT L 310, lk 57) artikli 11 lõike 1 teise lõigu teise lause tõlgendamine — Taotletud eksporditoetuse diferentseeritud osa mõiste — Sanktsiooni kohaldamine juhul, kui ekspordideklaratsioonis on sihtkoht valesti märgitud
   
      Resolutiivosa
   
   Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 18. märtsi 1997. aasta määrusega (EÜ) nr 495/97, tuleb tõlgendada selliselt, et diferentseeritud toetuse puhul loetakse toetuse diferentseeritud osa taotletuks mitte määruse nr 3665/87 artikli 47 lõikes 1 sätestatud maksetaotluse või kõnealuse määruse artikli 47 lõikes 2 sätestatud toetuse maksmiseks esitatud dokumentide esitamise hetkest, vaid nimetatud määruse artikli 3 lõikes 5 ette nähtud dokumendi esitamise hetkest. Nimetatud dokumendis sisalduvad andmed, mis võivad põhjustada kohaldatavast suurema eksporditoetuse maksmise ja, mis osutudes valeks, toovad kaasa kõnealuse määruse artikli 11 lõike 1 esimeses ja teises lõigus ette nähtud sanktsiooni kohaldamise, välja arvatud nimetatud artikli 11 lõike 1 kolmandas ja seitsmendas lõigus sätestatud juhtudel.
   
      (1)  ELT C 128, 24.5.2008.